Občianske združenie Jarovnice

Hodnotiaca správa o činnosti

rok 2016

Základom činnosti združenia je vzťah človeka k človeku (osobný kontakt) a to formou:
- práce v malých skupinách, krúžkoch (pomoc mládeži aktívne využívať voľný čas a talenty),
- školenia, prednášky, besedy (formácia vedúcich),
- vzdelávanie - prevencia, sebarealizácia,
- formovanie mládeže na ceste spoločenského rastu a duchovná formácia,
- sexuálna, zdravotnícka výchova a obslužné činnosti chorým, pomoc rodinám,
- činnosť prispievajúca k etnickej znášanlivosti a tolerancii,
- vzťah k životnému prostrediu a pod.

Aj v roku 2016 sme sa snažili napĺňať prostredníctvom rôznych aktivít a podujatí všetky druhy vyššie spomenutých činností, na ktoré je naše Združenie zamerané. Poskytujeme misijnú činnosť -  pastoračnú (duchovná formácia detí, mládeže a dospelých, príprava k sviatostiam, roznášanie Eucharistie starým a chorým ľuďom v dedine aj v osade), edukačnú (voľno-časové aktivity a vzdelávanie detí a mládeže, podpora dobrovoľníctva, výlety a medzikultúrne stretnutia a vystúpenia) a sociálnu (priame pôsobenie v rómskej osade Jarovnice, základné sociálne poradenstvo, aktivačná činnosť a humanitárna pomoc). Rómska osada Jarovnice má okolo 6000 Rómov a okolo 600 Slovákov. Občianske združenie sa venuje obidvom komunitám a svojimi aktivitami sa snaží prispievať k tolerancii. Okolo 250 rómskych detí a mladých sa zúčastňuje voľno-časových aktivít počas školského roka. 10 mladých rómskych dobrovoľníkov prešlo rôznymi školeniami a prebralo zodpovednosť za vedenie voľno-časových krúžkov. 25 dobrovoľníkov vykonáva aktivačné práce – udržiava čistotu rómskeho kostola, pastoračného centra a jeho okolia a zúčastňuje sa na rôznych prednáškach a duchovnej formácii. 11 manželských párov sa aktívne zapája do spolupráce pri rôznych akciách a absolvuje rôzne školenia a kurzy (napr. komunikácie, symptotermálnej metódy a pod.). Humanitárna a poradenská činnosť sa vykonáva priamo v rómskych aj slovenských rodinách a ročne sa podporí okolo 150 rodín. Poradenská činnosť zahŕňa pomoc s vypísaním rôznych dokladov, pomoc pri hľadaní práce, pomoc pri zdravotných a manželských problémoch, humanitárna a vecná pomoc, doučovanie a výučba, rôzne prednášky a školenia a pastoračná činnosť – príprava k sviatostiam, duchovná pomoc a poradenstvo a pod..


Činnosť Združenia sa vykonávala predovšetkým priamo v rómskej osade Jarovnice, v Pastoračnom centre, ktoré je pri rómskom kostole Panny Márie Fatimskej v rómskej osade, v kultúrnom dome Jarovnice, ale realizovala sa aj v okolitých dedinách a mestách (hlavne medzikultúrne stretnutia a vstúpenia, či výlety).


Od. 1.4.2014 – 30.3.2016 sme zrealizovali projekt podporený rakúskou organizáciou HOPE ´87 pod názvom „Roma-Kinder in der Ostslowakei: im Herzen Europas – am Ende der Welt“, ktorý je zameraný na podporu zmysluplného využívania voľného času rómskych detí, mládeže a rodín. Na realizáciu projektu bolo organizáciou HOPE ´87 poskytnutých 12 570 Eur. Zodpovednými za realizáciu projektu  boli Mgr. Silvia Zábavová – s. Silvia CJ a Mgr. Emília Chovancová – s. Ráchel CJ. Tento projekt realizovali v spolupráci s mladými rómskymi dobrovoľníkmi a to v priestoroch Pastoračného centra pri rómskom kostole P. Márie Fatimskej, ktoré sa nachádza priamo v rómskej osade Jarovnice. 

Viac o činnosti Občianskeho zdurženia Jarovnice a o činnosti sestier Congregatio Jesu si môžete pozrieť aj na webovej stránke http://www.congregatiojesu.com/pastoracia-romov/jarovnice/
Naša činnosť za rok 2016 zahŕňala:

- 17.1.2016 sa pod vedením sestry Antónie Rusnákovej CJ uskutočnila odpustová akadémia v dedine, ktorú zostavila a pripravila s. Silvia Zábavová CJ. Účinkujúcimi boli mladí, deti a samotní Jarovničania.

- 13.2.2016 sa 4 rómski animátori zúčastnili na lyžiarskom výcviku, ktorý viedli s. Ráchel Chovancová CJ a s. Silvia CJ

- V prázdninovom týždni od 15.-19.2.2016 si sestry Congregatio Jesu (s. Ráchel, s. Silvia, s. Antónia a s. Bernarda Genčúrová CJ) ako členky Združenia pre 20 detí z dediny pripravili denný súťažný tábor so svojou zakladateľkou Máriou Wardovou. Každý deň sa niesol v inom duchu a mládež a deti si po úvodnej modlitbe a sv. omši (celebrovali p. farár R. Gejguš, páter O. Skočík CM a p. farár S. Radvanský) mohli zasúťažiť, naučili sa vyrábať ružence, prstienky, mydlá. Zahrali si divadlo, hľadali rôzne indície, zaspievali si a navštívili Výrobňu hostií, Planetárium a relikviár v Prešove. Nechýbala ani návšteva miestnej knižnice a galérie. Posledný deň navštívili starých a chorých ľudí v dedine, ktorých potešili krátkym programom a darčekom, ktorý si sami vyrobili. Tento skutok milosrdenstva neodradil ani dážď.

- Od 22.-25.2.2016 prebiehalo počítačové školenie rómskych animátorov pod vedením Ing. Ladislava Kravčíka.

- Od 26.-28.2.2016 sa v Bijacovciach uskutočnila duchovná obnova pre 18 rómskych žien. Duchovnú obnovu viedla v spolupráci s Mgr. Ondrejom Skočíkom CM a Mgr. Stanislavom Radvanským s. Amadea CJ – Mgr. Erika Pulíková a s. Silvia CJ a o kuchyňu sa starala s. Antónia CJ.

- Od 3.-5.3.2016 prebiehalo školenie mladých rómskych dobrovoľníčok a animátoriek pod vedením Mgr. art. Marianny Polákovej CJ. Dievčatá sa zdokonaľovali v „šikovných rukách“ - šili, vyšívali a to aj so šijacím strojom, vyrábali rôzne čelenky, mašle, tašky a pod..

- Od 11.-13.3.2016 sa v Bijacovciach uskutočnila duchovná obnova pre 14 rómskych mužov, ktorú viedol Mgr. Radoslav Sabol a Mgr. Stanislav Radvanský v spolupráci s Mgr. Ondrejom Skočíkom CM. O kuchyňu a organizáciu sa postarali s. Ráchel a s. Antónia CJ.

- 23.-24.3.2016 sa v dedine uskutočnil veľkonočný muzikál, ktorého scenár a text napísala členka Združenia s. Silvia Zábavová CJ a to v spolupráci s kantorkou Stankou Ružbarskou, ktorá zložila k muzikálu hudbu. Mladí z dediny ho zahrali vo farskom kostole. Muzikál bol natáčaný na DVD.

- od 15.3. 2016 nácvik rómskeho zboru a troch spevákov na veľkonočný spev pod vedením s. Ráchel a Veroniky Rusnákovej – s. Antónie a 25.3.2016 spievané Veľkonočné Pašie v rómskom kostole – s. Ráchel CJ, traja rómski muži a mládežnícky zbor a mladí Rómovia zahrali divadelné predstavenie krížovej cesty.

- Od 11.-22.4.2016 strávila na experimente pri sestrách CJ a zapojila sa do aktivít Združenia nemecká študentka Doris Krieger-Müller z Mníchova, ktorá o svojom pôsobení a skúsenosti napísala článok do nemeckého časopisu – s. 15 http://www.vincenz-haus.de/pdf/Heft_2_2016.pdf
- 14.4.2016 sa do činnosti nášho Združenia zapojili traja študenti z Prešovskej Univerzity v Prešove (Monika, Patrícia a Ondrej), aby sa v spolupráci s rómskymi animátormi venovali deťom a mladým na voľnočasových aktivitách. O ich skúsenosti si môžete prečítať na webovej stránke: http://www.congregatiojesu.com/pastoracia-romov/jarovnice/napisali-o-nas/
- Od 15.-17.4.2016 sa v Bijacovciach uskutočnila duchovná obnova pre 10 rómskych manželských párov. Duchovnú obnovu viedol vdp. Peter Kuriško a manželský pár z jeho spoločenstva z Košíc. Mladí rómski animátori pomáhali sestrám CJ – s. Ráchel a s. Silvii v kuchyni a s deťmi manželov.

- 16.4.2016 návšteva sestier CJ, p. kaplána a študentky z Nemecka v Spišskom múzeu v Levoči.

- 21.4.2016 sa rómski animátori spolu so študentkou z Nemecka Doris, s vdp. R. Sabolom a so sestrami CJ zúčastnili na celodennom výlete vo Vysokých Tatrách.

- Od 22.-24.4.2016 sa v Bijacovciach uskutočnila duchovná obnova pre 11 žien z dediny. Duchovnú obnovu viedla s. Miroslava Lukčíková CJ a o organizáciu a kuchyňu sa starali s. Ráchel a s. Silvia CJ. Sviatosť zmierenia a Eucharistie mal na starosti vdp. Ondrej Skočík CM.

- 8.5.2016 sa konal v rómskom kostole Panny Márie Fatimskej odpust. Výzdobu kostola a priebeh procesie po sv. omši, odpustovú akadémiu a obetné dary mali na starosti s. Silvia  a s. Ráchel CJ.

- 15.5.2016 sa uskutočnilo 1. sv. prijímanie detí z dediny, ktoré pripravovala s. Ráchel CJ a 22. a 29.5.2016 sa uskutočnilo 1. sv. prijímanie mládeže z osady.

- 25.5.2016 sa Rady pre pastoráciu Rómov namiesto s. Silvie Zábavovej CJ zúčastnil vdp. R. Gejguš, aby dohodol účasť jarovnických Rómov na programe každoročného rómskeho Gaboltovského odpustu.

- 29.5.2016 sa na sviatok Božieho Tela v rómskej osade uskutočnila procesia s Eucharistiou

- 16.6.2016 sa uskutočnilo záverečné stretnutie všetkých detí a mladých, ktorí sa počas roka pod vedením sestier CJ – s. Ráchel a s. Silvie a mladých rómskych animátorov zúčastňovali voľno-časových aktivít. Na súťažný deň detí bolo vybraných 84 tých, ktorí sa pravidelne počas roka zúčastňovali voľnočasových krúžkov.

- 18.6. 2016 sa uskutočnil celodenný súťažný deň 84 rómskych detí, ktoré sa celý rok pravidelne zapájali do aktivít Združenia a navštevovali voľno-časové aktivity. Jednotlivé skupinky detí a mladých súťažili v rôznych disciplínach a s prípravou a priebehom sestrám CJ – s. Silvii a s. Antónii pomáhali rómski dobrovoľníci – animátori a 10 rómskych manželských párov.

- 21.6.2016 je o 14.00 hod sa pod vedením sestier CJ – s. Ráchel, s. Silvie a s. Antónie a pod vedením mladých rómskych animátorov uskutočnilo záverečné vystúpenie tanečných skupín v Kultúrnom dome v Jarovniciach. Ako hosť bol prizvaný rómsky tanečný súbor „Romane Jilé“ z Veľkého Šariša, ktorý vystúpil so svojím tanečným programom.

- 30.6.2016 ukončili sestry CJ a mladí rómski animátori školský rok na bowlingu a 2.7.2016 v kine.

- 23.7.2016 sa mladí z rómskeho zboru zúčastnili na formačnom stretnutí gospelového spevu v Ľutine. V spolupráci s ostatnými zbormi a skupinami, ktoré prešli taktiež konkurzom cvičia mladí pod vedením o. Mekela z Čičavy rôzne gospelové piesne v rámci projektu „Bararas“.

- 7.8.2016 – 4 autobusy Rómov na rómsku púť do Gaboltova – p. farár R. Gejguš sa s Rómami na púti modlil ruženec k Božiemu milosrdenstvu.

- 18.9.2016 – sa uskutočnila akadémia v Močidľanoch pri príležitosti odpustu, ktorú si s mladými pripravila s. Ráchel.

- 24.9.2016 sa mladí z mládežníckeho zboru Romane Jilé pod vedením s. Ráchel zúčastnili na Festrome v Starej Ľubovni.

- 7.10.2016 – procesia so sochou Fatimskej Panny Márie po osade.

- 8.10.2016 – návšteva mladých z Univerzitného pastorašného centra v Košiciach pod vedením Mgr. Petra Kuriška. Mladí sa stretli s rómskymi mladými a spoločne sa porozprávali, zatancovali si a strávili spolu krásne sobotné popoludnie.

- 12.10.2016 – s. Silvia prednášala na konferencii Úsmev ako dar v Košiciach o sociálnej, edukačnej a pastoračnej práci sestier CJ v Jarovniciach.

- 14.10.2016 – s. Silvia sa zúčastila Rady pastorácie Rómov pri KBS v Košiciach.

- 9.11.2016 – s. Silvia sa zúčacnila konferencie Úsmev ako dar v Častej, kde prednášala na tému: Človek Róm v Jarovniciach.

- 16.11.2016 – s. Silvia sa zúčastnila regionálnej konferencie v obci Lukov, v rámci projektu dom.OV.

- 22.11.2016 – s. Silvia sa zúčastnila konferencie v Liptovskom Mikuláši, kde prednášala o terénnej sociálnej práci a základnom sociálnom poradenstve sestier CJ v Jarovniciach.

- 29.11.2016 – projekt BARARAS, ktorého sa s. Ráchel spolu so zborom Romané Jilé celý rok zúčastňovala, začal svoje vystúpenia v Jarovniciach. Kapela a organizátori, ako aj celé vystúpenie sa konalo pod záštitou nášho O.Z.Jarovnice.

- 1.12.2016 – s. Silvia v spolupráci z O.Z.Dom.OV navštívila terénnych sociálnych pracovníkov v Nižnom Tvarožci.

- od 5.-8.12. 2016 prebiehala intenzívna práca žien z dediny a rómskych dievčat na výrobkoch (čelenky, náhrdelníky, sponky a gumičky do vlasov, obaly na knihy a mobily a pod.., ktoré sa za dobrovoľný príspevok – dar ponúkali na vianočných trhoch v Bratislave na Teplickej 11.12.2016.

- od 12.-23.12. 2016 prebiehala intenzívna príprava na Vianoce – v spolupráci s aktivačnými pracovníkmi a mladými dobrovoľníkmi sa upratoval rómsky kostol, zdobili stromčeky, robili ikebany a v osade sa nacvičovala vianočná akadémia a v dedine vianočný muzikál.

- 21.12.2016 – s. Silvia prednášala v Košiciach na Furči mladým stredoškolákom (cca 120) o práci sestier CJ v Jarovniciach.

- 24.12.2016 sa v osade pred polnočnou sv. omšou uskutočnila akadémia, ktorú si s mladými Rómami pripravila s. Ráchel.

- 25.12.2016 sa pod vedením s. Silvie uskutočnil muzikál, ktorý si s mladými z dediny pripravila pre veriacich vo farskom kostole.

VŠETKÝM NAŠIM DOBRODINCOM, KTORÍ MODLITBOU, VECNE, ČI FINANČNE PRISPIEVAJÚ NA AKTIVITY OBČIANSKEHO ZDRUŽENIA VYSLOVUJEME VRÚCNE ĎAKUJEME A ZAHŔŇAME ICH DO SVOJICH MODLITIEB.

Snažíme sa, aby sa mladí aj dospelí Rómovia finančne a prakticky zapájali do aktivít O.Z.Jarovnice a spolupodieľali sa na organizovaní a priebehu rôznych činností. Naše výrobky z krúžku šikovných rúk ponúkame za dobrovoľný príspevok (dar). Na kultúrno-poznávacie výlety, školenia, či duchovné obnovy si tak sami Rómovia nielen finančne, ale aj svojou činnosťou sami prispievajú. Dávame im tým najavo, že sú schopní, tiež Bohom obdarovaní a počítame s ich darmi a schopnosťami pri našej spoločnej spolupráci. Hodnota človeka je najvyššou hodnotou a ak mu všetko dávame zdarma, dávame mu, hoci neúmyselne, najavo, že je neschopný a že s ním nepočítame. A tak sa našou činnosťou snažíme takémuto zaužívanému, nesprávnemu a neúctivému spôsobu „pomoci“ predchádzať.




Za všetkých členov O.Z.Jarovnice sr. Silvia Zábavová CJ – štatutár 

